
ЗАПОВЕД
№ РД-10-42/12.03.2020 г.


За учредяване на безвъзмездно право на ползване в горски територии държавна собственост за устройване на постоянен пчелин по смисъла на чл.70, ал.7 от Закона за горите


	На основание чл.69, ал.3, т.1, във връзка с чл.71, ал.7 от Закона за горите, Заповед №РД-10-231/04.08.2016 г. на Директора на „Югоизточно държавно предприятие“ ДП, гр. Сливен, чл.11, ал.1 от Закона за пчеларството и Заявление с вх. №СГ-09-2/12.03.2020 г., получено в деловодството на ТП „ДЛС Тополовград“

НАРЕЖДАМ:

1. Учредявам безвъзмездно право на ползване върху 1200 /хиляда и двеста/ кв.м., площ от горска територия, представляваща проектен имот №72761.10.697, съгласно приложена скица – проект №15-192821/25.02.2020 г. по кадастрална карта на землището на гр. Тополовград, общ. Тополовград, обл. Хасково, вид на територията: горска, находящ се в ДГФ на  ТП „ДЛС Тополовград“, в подотдел 201ж в землището на гр. Тополовград, общ. Тополовград, обл. Хасково, по горскостопанския план за устройване на постоянен пчелин по смисъла на Закона за пчеларството. Поземленият имот с проектен идентификатор №72761.10.697 е с съседство с имот №72761.10.696
2. [bookmark: _Hlk34917082]Правото на ползване се учредява на името на Емил Тотев Димитров, ЕГН 580108****, с постоянен адрес: гр. Ямбол, ж.к. „Хале“ бл.*, вх* ап.*, с Удостоверение за регистрация на животновъден обект №583/29.01.2020 г., с ветеринарен рег.№ 6560-0566 на ОДБХ гр. Хасково, за срок от 10 /десет/ години.

МОТИВИ:

[bookmark: _GoBack]	Емил Тотев Димитров, ЕГН 580108****, с постоянен адрес: гр. Ямбол, ж.к. „Хале“ бл.*, вх.* ап.*, на който се учредява безвъзмездно право на ползване, отговаря на изискванията на Закона за пчеларството, за да има право да устрои постоянен пчелин, т.е. притежава повече от 10 /десет/ регистрирани пчелни семейства.
	Същият е подал Заявление по реда на чл.70, ал.5 от Закона за горите до Директора на ТП „ДЛС Тополовград“, с вх.№СГ-09-2/12.03.2020 г. с приложени към него всички необходими документи.

3.  Правото на ползване се учредява за устройване на постоянен пчелин по смисъла на Закона за пчеларството.
При следните условия:
· От деня на изготвяне на приемо-предавателния протокол, поземления имот се счита за предаден на ползвателя. Върху него преминава отговорността по осъществяване на противопожарната охрана и охраната срещу неправомерни действия в имота.
· За времето на действие на учреденото право ползвателя се задължава, съгласно производствените, санитарните и противопожарните изисквания да изнася всички битови, технически и недървесни отпадъци на регламентираните сметища и да ги извозва до контейнерите за смет в населените места.
· Да спазва изискванията на НАРЕДБА №8 от 11.05.2012 г. за условията и реда за защита на горските територии от пожари и другите нормативни актове, както и издадените в изпълнението им заповеди за техническа безопасност, охрана на труда и противопожарни изисквания, като поема отговорност при неизпълнението им и злополуки с наети от него работници.
· Устройването на постоянния пчелин по смисъла на Закона за пчеларството се извършва при ограничително условие – ползване на имота само по предназначение, без извършване на строителство в него по смисъла на Закона за устройство на територията и без позоваване на разпоредбите на чл.17 от Закона за пчеларството и чл.72 от Закона за горите.
· За срока на действие на правото на ползване върху имота, ползвателя следва стриктно да спазва разпоредбите на Закона за горите, Закона за лова и опазване на дивеча, Закона за пчеларството, както и други законови и подзаконови нормативни актове, които са свързани с дейностите извършвани в горските територии.
4. Предаването на имота да се извърши от Началник участъка на ГСУ Тополовград с изготвяне на приемо-предавателен протокол, в присъствието на лицето в полза на което е учредено правото на ползване, след представен от него, надлежно вписан двустранен договор в Служба по вписванията.
5. При обособяването на постоянния пчелин върху имота, да бъдат съобразени изискванията на чл.8, ал.5 от Закона за пчеларството, както и снабдяването с разрешително за достъп до горите от съответните компетентни органи по Закона за горите.
6. Възлагам на завеждащ административна служба да връчи заповедта на заявителя в тридневен срок от издаването ѝ, по реда на чл.61 от АПК. В същия срок да постави заповедта на таблото за обявления в ТП „ДЛС Тополовград“ и се публикува в интернет страницата на стопанството.
7. Екземпляр от заповедта, ведно с доказателства за връчването ѝ, заедно с копия на цялата преписка се представят в Централното управление на ЮИДП гр. Сливен.
8. Неразделна част от настоящата заповед е Заповед № РД-10-231/04.08.2016 г. на Директора на „Югоизточно държавно предприятие“, гр. Сливен.

Заповедта подлежи на обжалване по реда на Административно процесуалния кодекс пред директора на ЮИДП ДП гр. Сливен или чрез директора на ТП „ДЛС Тополовград“ пред Административен съд – гр. Ямбол в 14-дневен срок от съобщаването ѝ.
Контрол по изпълнение на настоящата заповед възлагам на зам. Директора на ТП „ДЛС Тополовград“.



				Директор ТП „ДЛС Тополовград“: ……………П………………
									/инж. Николай Лафчиев/
*Налице е положен подпис, като същия е заличен, съгласно Общия регламент за защита на личните данни – Регламент (ЕС)2016/679

